Let Down (Radiohead-ის სიმღერა)

„Let Down“ — ინგლისური როკ-ჯგუფის Radiohead-ის სიმღერა მათი მესამე სტუდიური ალბომიდან „OK Computer“ (1997). მოიცავს მრავალფენიან არპეჯოებს გიტარებზე და ელექტრო პიანინოს სხვადასხვა რიტმულ ზომაში,ხოლო ტექსტი ინსპირირებულია ემოციებისგან გათიშულობით.

„Let Down“ პრომო-სინგლის სახით გამოვიდა 1997 წლის სექტემბერში და აშშ-ის „Modern Rock Tracks“ ჩარტში 29-ე ადგილს მიაღწია.
2025 წელს, მას შემდეგ რაც სიმღერა პოპულარული გახდა სოციალური ქსელი TikTok-ის მეშვეობით, „Let Down“ პირველად გამოჩნდა „ბილბორდის ცხელი ასეული“ ჩარტში 91-ე პოზიციაზე.

ჩაწერა
Radiohead-მა „Let Down“ დილის 3 საათზე, სომერსეტის შტატის ქალაქ ბათში, წმინდა ეკატერინეს კორტის საბანკეტო დარბაზში ჩაწერა პროდიუსერ ნაიჯელ გოდრიჩთან ერთად.  იგი შეიცავს მრავალშრიან არპეჯირებულ გიტარებს და ელექტროპიანინოებს. ჯონ გრინვუდი თავის გიტარის პარტიას სხვა ინსტრუმენტებისგან განსხვავებულ რიტმულ ზომაში უკრავს, რაც ამერიკელი კომპოზიტორის სტივ რაიხის მიერ შთაგონებულ ფაზირების ეფექტს ქმნის.

ტომ იორკმა თავდაპირველად ვოკალი ორი დამატებითი სტროფისთვის ჩაწერა, თუმცა არცერთი არ აღმოჩნდა სიმღერისთვის შესაფერისი. ამის ნაცვლად, ჯგუფმა ორივე ვოკალი გააერთიანა საბოლოო სტროფის შესაქმნელად, სადაც ერთმანეთს ერწყმოდა ფრაზები : „you know where you are with...“ და „one da i am gonna grow wings...“ .

ტექსტი
იორკის თქმით სიმღერის ტექსტი არის შიშზე იყო გამომწყვდეული  და „იმ გრძნობაზე,რომელიც გეუფლება მაშინ როდესაც რაღაც ხდება მაგრამ შენ პროცესს ვერ აკონტროლებ,უბრალოდ გაურბიხარ ათასობით ადგილს და ათასობით ადამიანს და ყველაფრისგან სრულიად მოწვეტილი ხარ“.  სტრიქონზე „Don't get sentimental / It always ends up drivel“, იორკმა თქვა: „სენტიმენტალურობა ემოციურობაა მხოლოდ საკუთარი თავისთვის. ჩვენ სენტიმენტებით, ემოციებით დაბომბულები ვართ“. სწორედ ესაა იმედგაცრუება (),თითქოს ყველა ემოცია ყალბია,ან ყველაზე ემოცია ერთ დონეზეა, იქნება ეს მანქანის რეკლამა თუ პოპ-სიმღერა.  იორკს მიაჩნდა, რომ ემოციებისადმი სკეპტიციზმი X თაობისთვის დამახასიათებელი იყო და რომ ეს ალბომი OK Computer-ის საფუძველი იყო.  გიტარისტმა ედ ო’ბრაიენმა ეს სიმღერა ალბომის „ყველაზე მნიშვნელოვან და ემოციურ ნაწილად“ შეაფასა.

გამოშვება
იორკი იბრძოდა „Let Down“-ის OK Computer-ის ალბომიდან ამოსაღებად, თუმცა ო’ბრაიენი დაჟინებით მოითხოვდა მის გამოშვებას. მისი სინგლად გამოშვების გეგმები ჩაიშალა, რადგან ჯგუფი უკმაყოფილო იყო მუსიკალური ვიდეოთი. მის ნაცვლად გამოვიდა „Paranoid Android“, რომელმაც „Karma Police“-თან ერთად გაამყარა Radiohead-ის პოპულარობა.
„Let Down“-მა აშშ-ის „Hot Modern Rock Tracks“ ჩარტში 29-ე ადგილი დაიკავა.   

2025 წლის ივნისში, სოციალურ მედია პლატფორმა TikTok-ზე პოპულარობის მოპოვების შემდეგ, სიმღერა „Let Down“ აშშ-ის Bubbling Under Hot 100-ისა და Hot Rock & Alternative Songs-ის ჩარტებში 20-ე ადგილზე დებიუტი განახორციელა. ეს იყო Radiohead-ის პირველი ჩანაწერი Hot Rock & Alternative Songs ჩარტებში მათი სადებიუტო სინგლის, „Creep“-ის შემდეგ.„Let Down“-მა ასევე მიაღწია 85-ე ადგილს დიდი ბრიტანეთის სინგლების ჩარტში.  აგვისტოში მან დებიუტი შეასრულა ბილბორდის ცხელ ასეულში 91-ე ადგილზე.  ეს იყო Radiohead-ის მეოთხე ჩანაწერი ცხელ ასეულში და პირველი 2008 წლის სინგლის „Nude“-ის შემდეგ.  იორკმა თქვა, რომ განვითარება „უცნაური“ იყო.  ო’ბრაიენმა თქვა, რომ გაოცებული იყო, მაგრამ მისმა შვილებმა უთხრეს: „რას ელი? მოზარდები დეპრესიულები არიან. ეს დეპრესიული მუსიკაა!“

ცოცხალი შესრულება
Radiohead-მა იშვიათად შეასრულა სიმღერა „Let Down“ ცოცხლად. 2006 წლის შემდეგ, ის მხოლოდ Radiohead-ის ალბომის A Moon Shaped Pool (2016) ტურნეზე შესრულდა. Radiohead-მა „Let Down“ 2025 წლის ტურნეზე შეასრულა. სტუდიურ ვერსიაში გამოყენებული მრავალტრეკიანი ჩანაწერი სიმღერის ცოცხლად ხელახლა შექმნას ართულებს, განსაკუთრებით იორკის მიერ ვოკალური ნაწილების რამდენიმე ფენა. იორკი, როგორც წესი, ბოლო სტროფის გამოტოვებას და ფონური ვოკალის შესრულებას ამჯობინებდა.

ბიბლიოგრაფია





სქოლიო

კატეგორია:1997 წლის სიმღერები
კატეგორია:1997 წლის სინგლები
კატეგორია:Radiohead-ის სიმღერები
კატეგორია:Radiohead-ის ალბომები
კატეგორია:Parlophone-ის სინგლები
კატეგორია:Capitol Records-ის სინგლები